CELEX: 52012JC0012
Language: hu
Date: 2012-04-27
Title: Közös javaslat A TANÁCS RENDELETE a Burmával/Mianmarral szembeni korlátozó intézkedések megújításáról és megerősítéséről szóló 194/2008/EK tanácsi rendeletben meghatározott bizonyos korlátozó intézkedések alkalmazásának felfüggesztéséről

|
			
		
		
		52012JC0012
		
			Közös javaslat A TANÁCS RENDELETE a Burmával/Mianmarral szembeni korlátozó intézkedések megújításáról és megerősítéséről szóló 194/2008/EK tanácsi rendeletben meghatározott bizonyos korlátozó intézkedések alkalmazásának felfüggesztéséről /* JOIN/2012/012 final - 2012/0101 (NLE) */
			
				
		
		
			
			   	INDOKOLÁS
(1)                   
A Burmával/Mianmarral szembeni korlátozó
intézkedések megújításáról és megerősítéséről szóló, 2008. február
25-i 194/2008/EK tanácsi rendelet[1]
bizonyos korlátozó intézkedésekről rendelkezik, ideértve a
Burmából/Mianmarból származó bizonyos kivitelre és a Burmába/Mianmarba irányuló
bizonyos behozatalra vonatkozó korlátozásokat, egyes személyek és szervezetek
pénzeszközeinek befagyasztását, valamint bizonyos vállalatok finanszírozására
vonatkozó korlátozásokat.
(2)                   
A Burmában/Mianmarban nemrégiben bekövetkezett
fejleményekre tekintettel a 2012/…/KKBP tanácsi határozat módosította a
Burmával/Mianmarral szembeni korlátozó intézkedések megújításáról szóló
2010/232/KKBP tanácsi határozatot annak érdekében, hogy rendelkezzen valamennyi
korlátozó intézkedés 2013. április 30-ig tartó felfüggesztéséről; ez alól
kivétel a fegyverembargó és a belső elnyomásra használható felszerelésekre
vonatkozó embargó, amelyeket fenn kell tartani.
(3)                   
Az Unió külügyi és biztonságpolitikai
főképviselője és az Európai Bizottság ezért a legtöbb korlátozó
intézkedés felfüggesztése érdekében javasolja a 194/2008/EK rendelet
módosítását.
2012/0101 (NLE)
Közös javaslat
A TANÁCS RENDELETE
a Burmával/Mianmarral szembeni korlátozó
intézkedések megújításáról és megerősítéséről szóló 194/2008/EK
tanácsi rendeletben meghatározott bizonyos korlátozó intézkedések
alkalmazásának felfüggesztéséről
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 215. cikkére,
tekintettel a Burmával/Mianmarral szembeni
korlátozó intézkedések megújításáról szóló 2010/232/KKBP tanácsi határozat[2] módosításáról szóló, 2012. …-i 2012/…/KKBP
tanácsi határozatra[3],
tekintettel az Európai Bizottság és az Európai
Unió külügyi és biztonságpolitikai főképviselője közös javaslatára,
mivel:
(1)       A Burmával/Mianmarral
szembeni korlátozó intézkedések megújításáról és megerősítéséről
szóló, 2008. február 25-i 194/2008/EK tanácsi rendelet[4] bizonyos intézkedésekről rendelkezik,
ideértve a Burmából/Mianmarból származó bizonyos kivitelre és a
Burmába/Mianmarba irányuló bizonyos behozatalra vonatkozó korlátozásokat, egyes
személyek és szervezetek pénzeszközeinek befagyasztását, valamint bizonyos
vállalatok finanszírozására vonatkozó korlátozásokat.
(2)       A Burmában/Mianmarban
nemrégiben bekövetkezett fejleményekre tekintettel a 2012/…/KKBP tanácsi
határozat módosította a 2010/232/KKBP tanácsi határozatot annak érdekében, hogy
rendelkezzen valamennyi korlátozó intézkedés 2013. április 30-ig tartó
felfüggesztéséről; ez alól kivétel a fegyverembargó és a belső
elnyomásra használható felszerelésekre vonatkozó embargó, amelyeket fenn kell
tartani.
(3)       A legtöbb korlátozó
intézkedés alkalmazásának felfüggesztése érdekében ezért ennek megfelelően
módosítani kell a 194/2008/EK rendeletet.
(4)       A pénzeszközök és gazdasági
források befagyasztásának felfüggesztését indokolt úgy értelmezni, hogy
lehetővé teszi a rendeletnek megfelelően befagyasztott pénzeszközök
és gazdasági források felszabadítását az illetékes hatóságok előzetes
engedélye nélkül,
ELFOGADTA EZT A RENDELETET:
1. cikk
A 194/2008/EK rendelet 2. és 5. cikkének, 7.
cikke (3) bekezdésének, 8. és 11. cikkének, valamint 15. cikke (2), (3) és (7)
bekezdésének alkalmazása 2013. április 30-ig felfüggesztésre kerül. 
A 194/2008/EK rendelet 7. cikke (5)
bekezdésének alkalmazását 2013. április 30-ig felfüggesztik, amennyiben az a 7.
cikk (3) bekezdésére utal.
2. cikk
Ez a rendelet az Európai Unió Hivatalos
Lapjában való kihirdetését követő napon lép hatályba.
Ez a rendelet teljes egészében
kötelező és közvetlenül alkalmazandó valamennyi tagállamban.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               HL L 66., 2008.3.10., 1. o.
[2]               HL L 105., 2010.4.27., 22. o.
[3]               HL L …, 2012.…, … o.
[4]               HL L 66., 2008.3.10., 1. o.